25.3.2009 Jurnalul Oficial al Uniunii Europene L 79/37 II (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 20 ianuarie 2009 de acordare de asistență reciprocă Letoniei (2009/289/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 119, având în vedere recomandarea Comisiei emisă în urma consultării Comitetului economic și financiar (CEF), întrucât: În contextul unei nevoi acute de finanțare externă, piața letonă de capital, precum şi cea financiară au fost, recent, supuse presiunii, reflectând astfel deteriorarea generală a percepției pieței, precum și preocupările sporite cu privire la sănătatea economiei letone în contextul dezechilibrelor majore ale acesteia în ceea ce privește deficitul extern semnificativ şi datoria externă foarte ridicată, finanțele publice din ce în ce mai slabe și ratele ridicate ale inflației costurilor şi preţurilor. Sectorul bancar leton a avut probleme grave legate de lichidități și de încredere. Nivelul rezervelor valutare a scăzut pe măsură ce banca centrală a intervenit pentru menţinerea ancorării monedei. Consiliul examinează în mod regulat politicile economice implementate de Letonia, în special în cadrul programului de convergență și al programului național de reformă al Letoniei, precum și în cadrul rapoartelor de convergență. Nevoile totale de finanțare externă ale Letoniei până în primul trimestru 2011 sunt estimate la 7,5 miliarde EUR. (4) (5) Autoritățile letone au solicitat asistență financiară substanțială din partea UE şi a altor instituții financiare internaționale şi ţări, pentru a sprijini sustenabilitatea balanței de plăți. Există o ameninţare gravă la adresa balanței de plăți letone, care justifică acordarea urgentă de asistență reciprocă de către Comunitate, în cooperare cu FMI şi cu alte părți. În plus, având în vedere urgența situației, este imperativ să se acorde o excepţie de la perioada de şase săptămâni prevăzută în partea I punctul 3 din Protocolul cu privire la rolul parlamentelor naționale în Uniunea Europeană, anexat Tratatului privind Uniunea Europeană şi Tratatelor de instituire a Comunităților Europene. Pachetul de asistență financiară va fi acordat numai cu condiția unui angajament ferm al autorităților letone de a implementa un program ambițios de reformare fiscală, financiară şși structurală, pentru a facilita ajustările interne şi externe necesare, a stabiliza economia şși a restaura credibilitatea politicii economice. Comisia va verifica regulat și cu atenție, în colaborare cu CEF, dacă condițiile privind politica economică de care depinde asistența sunt îndeplinite în totalitate, ADOPTĂ PREZENTA DECIZIE: Articolul 1 Comunitatea acordă asistență reciprocă Letoniei.